|  |  |
| --- | --- |
|  | REPUBLIKA HRVATSKA |
|  | **KOPRIVNIČKO - KRIŽEVAČKA ŽUPANIJA****Upravni odjel za gospodarstvo, komunalne djelatnosti i poljoprivredu**  |

KLASA: 320-02/18-01/43

 URBROJ: 2137/1-04/12-18-07

 Koprivnica, 20. srpnja 2018.

**ŽUPANIJA: KOPRIVNIČKO-KRIŽEVAČKA**

**PROGRAM RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE**

**ZA OPĆINU DRNJE**

Na temelju članka 101. stavka 5. Zakona o poljoprivrednom zemljištu („Narodne novine“ broj 20/18.) i članka 10. Odluke o upravnim tijelima Koprivničko-križevačke županije („Službeni glasnik Koprivničko-križevačke županije“ broj 7/15., 12/15., 2/16., 4/16.-pročišćeni tekst i 19/17.), Koprivničko-križevačka županija, Upravni odjel za gospodarstvo, komunalne djelatnosti i poljoprivredu dana 20. srpnja 2018. godine, donio je

**Program raspolaganja poljoprivrednim zemljištem u vlasništvu**

**Republike Hrvatske za Općinu Drnje**

**SADRŽAJ PROGRAMA**

1. Ukupna površina poljoprivrednog zemljišta u vlasništvu države na području Općine Drnje iznosi: **96,2255** ha
2. Podaci o dosadašnjem raspolaganju

**T-1 Prikaz dosadašnjeg raspolaganja po svim oblicima – površina u ha**

|  |  |  |  |
| --- | --- | --- | --- |
| REDNI BROJ | OBLIK RASPOLAGANJA(skraćeni naziv iz ugovora) | UKUPAN BROJ UGOVORA | UKUPNA POVRŠINA PO UGOVORIMA  |
| 1. | zakup | **8** | **33,5495** |
| 2. | privremeno korištenje | **5** | **17,9123** |
|  |  | **13** | **51,4618** |

1. Sumarni pregled površina poljoprivrednog zemljišta u vlasništvu države prema oblicima raspolaganja

**T-2 Prikaz ukupnih površina po oblicima raspolaganja**

|  |  |  |
| --- | --- | --- |
| **OBLIK RASPOLAGANJA** | **POVRŠINA****u ha** | **NAPOMENA****(minirano, višegodišnji nasadi i sustavi odvodnje i navodnjavanja)** |
| površine određene za **povrat** | **0,00** |  |
| površine određene za **prodaju** - jednokratno, maksimalno do 25% | **13,5505** |  |
| površine određene za **zakup** | **82,6750** |  |
| površine određene za **zakup za ribnjake** | **0,00** |  |
| površine određene za **zakup zajedničkih pašnjaka** | **0,00** |  |
| površine određene za **ostale namjene** - jednokratno, maksimalno do 5% | **0,00** |  |

**MAKSIMALNA POVRŠINA ZA ZAKUP iznosi:** **6 ha**

**Tablica Prikaz raspolaganja po katastarskim česticama i oblicima raspolaganja je u prilogu u Excelu.**

 **NAPOMENA/OBRAZLOŽENJE UZ PROGRAM RASPOLAGANJA**

|  |
| --- |
|  Općina Drnje nalazi se u podravskom, manjim dijelom i prekodravskom dijelu Koprivničko-križevačke županije te obuhvaća 29,65 km2. Prema popisu stanovništva iz 2011., broji 1.863 stanovnika raspoređenih u tri naselja: Botovo, Drnje i Torčec (62,83 st./km2).Zakonom o poljoprivrednom zemljištu (Narodne novine br. 20/2018, u daljnjem tekstu Zakon) člankom 29. propisano je da se s poljoprivrednim zemljištem u vlasništvu države raspolaže se na temelju Programa raspolaganja poljoprivrednim zemljištem kojeg donosi općinsko ili gradsko vijeće za svoje područje na prijedlog načelnika odnosno gradonačelnika. Dana 05. srpnja 2018.Općina Drnje dostavila je izrađeni Program raspolaganja poljoprivrednim zemljištem u vlasništvu Republike Hrvatske KLASA:320-02/18-01/14, URBROJ:2137/04-18-10 od 05. srpnja 2018., na usvajanje Koprivničko-križevačkoj županiji, Upravnom odjelu za gospodarstvo , komunalne djelatnosti i poljoprivredu uz napomenu da očitovanje nisu dostavili Ured državne uprave u Koprivničko – križevačkoj županiji, Služba za gospodarstvo i imovinsko pravne poslove, Koprivničko – križevačke županija , Upravni odjel za prostorno uređenje, gradnju, zaštitu okoliša i zaštitu prirode, te je Upravni odjel za gospodarstvo, komunalne djelatnosti i poljoprivredu ishodio gore navedena očitovanja.Dokumentacija potrebna za donošenje Programa propisana je Pravilnikom o dokumentaciji za donošenje Programa raspolaganja poljoprivrednim zemljištem u vlasništvu RH (Narodne novine br. 27/2018).Raspolaganje poljoprivrednim zemljištem u vlasništvu države u smislu ovog Zakona predstavlja zakup i zakup za ribnjake, zakup zajedničkih pašnjaka, privremeno korištenje, zamjena, prodaja, prodaja izravnom pogodbom, razvrgnuće suvlasničke zajednice, osnivanje prava građenja i osnivanje prava služnosti. Glavni ciljevi koji se žele postići donošenjem Programa za područje Općine Drnje su:- efikasnije raspolaganje poljoprivrednim zemljištem,- okrupnjavanje zemljišta i stavljanje u funkciju zapuštenog poljoprivrednog zemljišta,- povećanje proizvodne funkcionalnosti poljoprivrednog zemljišta,- usklađenje stanja u katastru sa stanjem u zemljišnim knjigama.**Dosadašnje raspolaganje poljoprivrednim zemljištem na području Općine Drnje** Ovim Programom raspolaganja na području Općine Drnje ukupno je utvrđeno **96,2255** ha državnog poljoprivrednog zemljišta. Od navedenih površina, trenutno se u raspolaganju putem višegodišnjeg zakupa (do 2031. g.) nalazi 33,5495 ha ili 34% utvrđenog državnog poljoprivrednog zemljišta. Sa 17,9123 ha ili 19% raspolaže se putem privremenog korištenja. U cjelini dakle za efektivno raspolaganje prema ovom Programu, odnosno Zakonu o poljoprivrednom zemljištu (NN 20/2018; u daljnjem tekstu: Zakon), ostaje 63 ha predmetnih površina.**Raspolaganje poljoprivrednim zemljištem prema predloženom Programu** Slijedeći opće zakonske smjernice, Općina Drnje kao temeljni oblik raspolaganja određuje zakup na 25 godina, uz mogućnost produljenja za još toliko. Imajući u vidu ukupno dostupne površine, odnosno površine u zakupu prema postojećim ugovorima (do 5 ha po pojedinom ugovoru, tj. korisniku), kao maksimalnu površinu koju jedan korisnik može zakupiti određuje 6 ha. U ovom kontekstu treba napomenuti da se prema čl. 30 st. 3 Zakona, u iskazani maksimum uračunavaju samo površine zakupljene po natječajima provedenima od stupanja Zakona na snagu. Za prodaju na području Općine Drnje postoji relativno velik interes, tako da se i u pogledu ovog, u biti dopunskog oblika raspolaganja Programom nastojalo izaći u susret potrebama na terenu. Za prodaju je predviđeno 13,5505 ha ili 14% ukupnih državnih poljoprivrednih površina. Iako je Zakonom maksimalni udio površina za prodaju određen na 25% ukupnih državnih poljoprivrednih površina, isti je na području Općine nemoguće realizirati, budući da se većina predmetnoga zemljišta nalazi u združenim proizvodno-tehnološkim cjelinama, a njih je prema čl. 59 Zakona zabranjeno prodavati. Osim toga, određeni dio čestica opterećen je teretima, suvlasničkim udjelima i nesređenim zemljišno-knjižnim stanjem, zbog čega ga nije uputno predviđati za prodaju. Za ostale namjene Programom nisu predviđene nikakve površine, budući da su sve čestice predviđene za nepoljoprivredne namjene (gospodarske zone) već i postojećom prostonoplanskom dokumentacijom klasificirane kao dijelom ili u potpunosti nepoljoprivredne. Ipak, ovdje treba napomenuti da se velik dio tih čestica trenutno nalazi u režimu privremenog korištenja, najkasnije do 2022. g. (kčbr. 1676, 1677/1, 1677/2, 2323/2, k.o. Drnje, odnosno kčbr. 1783/1, 1790/1, 1872, 1873, 1875, 1876, 1897, 1898, 1914, 1915, 1917, 1918, 1919, 1925/2, 1925/3, 1925/5, k.o. Torčec). Iako ove čestice nisu uvrštene u Program (osim njih i kč. 1925/1, k.o. Torčec), njihove su površine pribrojene u površine pod dosadašnjim oblicima raspolaganja. Eventualno buduće “privremeno” raspolaganje ovim česticama odvijat će se ne kroz Program raspolaganja, nego putem privremenog zakupa sukladno članku. 16 Zakona. Od ostalih napomena, treba istaknuti i to da se otprilike četvrtina Općine, tj. njen cijeli pridravski pojas (najvećim dijelom u k.o. Drnje) nalazi u obuhvatu ekomreže (Regionalni park Mura-Drava). Za očekivati je da će procjena utjecaja na okoliš (ishoduje se u periodu između dobivanja suglasnosti Ministarstva poljoprivrede i raspisivanja natječaja) za određeni dio tamošnjih površina unijeti ograničenja u smislu oblika i načina raspolaganja.  Upravni odjel za gospodarstvo, komunalne djelatnosti i poljoprivredu Koprivničko – križevačke županije podnio je Zahtjev za provedbu ocjene prihvatljivosti programa za ekološku mrežu prema posebnom propisu iz područja zaštite prirode KLASA:320-02/18-01/43, URBROJ:2137/1-04/12-18-6 od 20. srpnja 2018. Planom navodnjavanja Koprivničko –križevačke županije utvrđeno je u točki 9.3.1.1. da površinske vode( bez akumulacija) ovise o minimalnim dnevnim protocima, kroz Općinu Drnje prolazi rijeka Drava čije raspoložive količine vode za direktno crpljenje u sušnim uvjetima vrlo značajne, uz prosječni godišnji protok koji iznosi 166m³/s, što bi bilo dovoljno za navodnjavanje cca 70.000 ha na području Općine Drnje. Projekti javnog navodnjavanja do sada nisu planirani niti izrađeni. Prema očitovanju Ureda državne uprave u Koprivničko – križevačkoj županiji, Služba za gospodarstvo i imovinsko pravne poslove KLASA:943-01/18-01/39, URBROJ:2137-02-18-2 za područje Općine Drnje nije potrebno rezervirati površine za dodjelu zamjenskog poljoprivrednog zemljište jer nema neriješenih predmeta. Sukladno članku 29. stavku 5. Općina Drnje nije izložila Prijedlog programa na javni uvid.**Prilozi:**- Kopija katastarskog plana za područje Općine Drnje- Zemljišnoknjižnih izvadaka i posjedovnih listova iz e-baze Preglednika katastarskih podataka DGU i ZIS aplikacije zemljišno-knjižnog sustava Ministarstva pravosuđa (osim iznimno u slučajevima kada ne postoji e-zemljišno knjižni izvadak)- Uvjerenja Upravnog tijela županije, nadležnog za prostorno uređenje, da se prema važećem prostornom planu uređenja, predmetne čestice nalaze izvan granica građevinskog područja s potrebnom oznakom ukoliko se radi o osobito vrijednom (P1) i vrijednom (P2) poljoprivrednom zemljištu- Očitovanja Ureda državne uprave u Koprivničko – križevačkoj županiji, o površini koju je potrebno osigurati kao nadoknadu za oduzetu imovinu (s obzirom na podnijete, a neriješene zahtjeve) sukladno Zakonu o naknadi za imovinu oduzetu za vrijeme jugoslavenske komunističke vladavine (»Narodne novine«, broj 92/96, 39/99, 92/99, 43/00, 131/00, 27/01, 34/01, 118/01, 80/02 i 81/02)- Uvjerenja Hrvatskih šuma d.o.o. – nadležne Uprave šuma da predmetne čestice nisu obuhvaćene šumskogospodarskom osnovom- Očitovanja Hrvatskih voda jesu li i koje predmetne čestice javno vodno dobro- Očitovanja Upravnog tijela županije, nadležnog za prostorno uređenje, jesu li i koje predmetne čestice u obuhvatu postojećeg i/ili planiranog sustava javnog navodnjavanja- Na području Općine Drnje nema miniranih i minski sumnjivih područja, a očitovanje Hrvatskog centra za razminiranje biti će po primitku priloženo |

Program je izrađen u sadržaju prema članku 30. Zakona o poljoprivrednom zemljištu, sukladno formi iz članka 7. i dokumentaciji prema članku 2. Pravilnika o dokumentaciji potrebnoj za donošenje Programa raspolaganja poljoprivrednim zemljištem u RH.

Ovaj Program stupa na snagu nakon dobivanja suglasnosti Ministarstva poljoprivrede i biti će objavljen u „Službenom glasniku Koprivničko-križevačke županije“

UPRAVNI ODJEL ZA GOSPODARSTVO, KOMUNALNE DJELATNOSTI I POLJOPRIVREDU

KOPRIVNIČKO-KRIŽEVAČKE ŽUPANIJE

 **PROČELNIK**

 **Marijan Štimac, dipl. oec. v.r.**